CELEX: 31976R1526
Language: hu
Date: 1976-06-24 00:00:00
Title: A Tanács 1526/76/EGK rendelete (1976. június 24.) a Marokkóból származó egyes gabonafélék rostálásából, őrléséből vagy egyéb megmunkálásából származó korpa, korpás liszt és egyéb maradékok behozataláról

Fontos jogi nyilatkozat

|

31976R1526

Hivatalos Lap L 169 , 28/06/1976 o. 0056 - 0057 finn különkiadás fejezet 3 kötet 7 o. 0157  görög különkiadás: fejezet 03 kötet 15 o. 0188  svéd különkiadás fejezet 3 kötet 7 o. 0157  spanyol különkiadás fejezet 03 kötet 10 o. 0176  portugál különkiadás fejezet 03 kötet 10 o. 0176 

		A Tanács 1526/76/EGK rendelete(1976. június 24.)a Marokkóból származó egyes gabonafélék rostálásából, őrléséből vagy egyéb megmunkálásából származó korpa, korpás liszt és egyéb maradékok behozatalárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 113. cikkére,tekintettel a Bizottság javaslatára,tekintettel az Európai Parlament véleményére [1],mivel 1976. április 27-én aláírták az Európai Gazdasági Közösség és a Marokkói Királyság közötti együttműködési megállapodást, valamint az együttműködési megállapodás egyes rendelkezéseinek előzetes végrehajtásáról szóló ideiglenes megállapodást [2];mivel az együttműködési megállapodás 23. cikke és az ideiglenes megállapodás 16. cikke alapján amennyiben Marokkó különleges díjat vet ki a közös vámtarifa 23.02 A II. alszáma alá tartozó, kukoricától és rizstől eltérő gabonafélék rostálásából, őrléséből vagy egyéb megmunkálásából származó korpa, korpás liszt és egyéb maradékok exportjára, az importlefölözés változó összetevőjét csökkenteni kell az adott termékre vonatkozó lefölözések változó összetevői – a megállapítás hónapját megelőző három hónap alapján kiszámított – átlagának 60 %-ával, és a rögzített összetevőt nem kell kivetni;mivel ennek a különleges, exportra kivetett díjnak tükröződnie kell e termékek közösségi importárában;mivel e megállapodások pontos végrehajtása érdekében olyan intézkedéseket kell elfogadni, amelyek a korpa, korpás liszt vagy egyéb maradékok importálásakor kötelezik az importőrt annak igazolására, hogy a különleges, exportra vonatkozó díjat Marokkó beszedte;mivel többek között annak a – levélváltás útján született – megállapodásnak az értelmében, amely az Európai Gazdasági Közösség és a Marokkói Királyság közötti, a Marokkóból származó korpának és korpás lisztnek a Közösségbe történő importjáról szóló együttműködési megállapodás 23. cikkéhez, illetve az ideiglenes megállapodás 16. cikkéhez kapcsolódik [3], e megállapodások végrehajtása részletes szabályokat kíván,ELFOGADTA EZT A RENDELETET:1. cikkA Marokkóból származó, a közös vámtarifa. 23.02 A II. alszáma alá tartozó, kukoricától és rizstől eltérő gabonafélék rostálásából, őrléséből vagy egyéb megmunkálásából származó korpa, korpás liszt és egyéb maradékok importlefölözésének változó összetevőjét a gabonafélékből és rizsből készült termékek importjáról és exportjáról szóló, 1975. október 29-i 2744/75/EGK tanácsi rendelet [4] 2. cikke szerint kell kiszámítani, levonva abból az adott termékre vonatkozó lefölözés változó összetevői – a megállapítás hónapját megelőző három hónap alapján kiszámított – átlagának 60 %-át.2. cikkAz 1. cikket az összes olyan import esetében alkalmazni kell, amelyre vonatkozóan az importőr igazolja azt, hogy az együttműködési megállapodás 23. cikke és az ideiglenes megállapodás 16. cikke szerint a különleges, exportra vonatkozó díjat Marokkó beszedte.3. cikkE rendelet részletes végrehajtási szabályait – különösen a lefölözés összegének rögzítésére vonatkozóan – a 359/67/EGK rendelet 26. cikkében megállapított eljárással összhangban kell elfogadni.4. cikkA Marokkóból származó, a közös vámtarifa 23.02 A II. alszáma alá tartozó, kukoricától vagy rizstől eltérő gabonafélékrostálásából, őrléséből vagy egyéb megmunkálásából származó korpa, korpás liszt és egyéb maradékok importlefölözésének rögzített összetevőjét nem kell kivetni.5. cikkEz a rendelet az Európai Gazdasági Közösség és a Marokkói Királyság közötti, a Marokkóból származó korpának és korpás lisztnek a Közösségbe történő importjáról szóló együttműködési megállapodás 23. cikkére, illetve ideiglenes megállapodás 16. cikkére vonatkozó, levélváltás formájában megkötött megállapodás hatálybalépésekor lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1976. június 24-én.a Bizottság részérőlaz elnökG. Thorn[1] 1976. június 18-i vélemény, a Hivatalos Lapban még nem tették közzé.[2] HL L 141., 1976.5.28., 98. o.[3] HL L 169., 1976.6.28., 54. o.[4] HL L 281., 1975.11.1., 65. o.--------------------------------------------------